cyanic-selkie/wikianc huggingface dataset:
.NET Framework
.NET Framework 3.0
.NЕТ Framework 3.0, со поранешно име WinFX бешe објавен на 21 ноември 2006. Тој вклучува нови сетови на управувани кодови на API кои се интегрален дел од Windows Vista и Windows Server 2008 оперативните системи. Исто е достапен за Windows XP SP2 и Windows Server 2003. Нема некои главни промени на архитектурата вклучени во ова издание, .NET Framework 3.0 користи Common Language Runtime од .NET Framework 2.0. За разлика од претходното главно .NET издание немаше .NET Compact Framework издание направено како копија од оваа верзија.
.NET Framework 3.0 содржи четири главни нови компоненти
.NET Framework 3.5
Верзијата 3.5 на .NET Framework беше издадена на 19 ноември 2007, но не беше вклучена со Windows Server 2008. Како .NET Framework 3.0, верзијата 3.5 користи CLR од верзијата 2.0. Во додаток, тоа инсталира .NET Framework 2.0 SP1, (инсталира .NET Framework 2.0 SP2 со 3.5 SP1) и .NET Framework 3.0 SP1 (инсталира .NET Framewrok 3.0 SP2 со 3.5 SP1), кој додава некои методи и својства на BCL класите во верзија 2.0 кои се задолжителни за верзијата 3.5 функција како Language Integrated Query (LINQ). Тие промени не влијаат на апликациите напишани за 2.0 верзијата.
Како со претходната верзија, новата .NET Compact Framewrok 3.5 беше издадена во тандем со оваа надградба со наредба да обезбеди поддршка за додатни функции на Windows Mobile и Windows Embedded CE уредите.
Изворниот код на библиотеката на основни класи во оваа верзија беше одделно издадена под Microsoft Referrence Source Licence.
Промени од верзија 3.0
Гребенска Река
Гребенска Река (Γρεβενιώτικος, Γρεβενιώτικο, Γρεβενίτης; Гревениотикос, Гревениотико, Гревенитис) — река во Гребенско, Егејска Македонија и една од најголемите притоки на Бистрица. Тече низ градот Гребен, по кој е наречена.
Опис
Реката извира западно од градот Гребен, недалеку од селото Вравоништа на планината Пинд. Тече од запад кон исток, минувајќи меѓу селата Вилија и Хисар, каде се наоѓа камениот Хисарски мост. Потоа прави живописни свиоци околу ридовите, па навлегува во Гребен. На југ од градот ја прима Доксанитис, која е неговата најголема притока и доаѓа од запад-југозапад и подрачјето на Мавран и Бура. По овој спој, Гребенска Река продолжува на исток и по 9 км се влева во Бистрица западно од Гостун. Вкупната должина на Гребенска Река изнесува 25 км, а таа на Доксанитис е 11 км.
Во горното течение, на грчки реката се нарекува Мегало Рема, Потамија и Валтос.
Телефонска густина
Телефонска густина – број на телефонски приклучоци на сто жители кои живеат во одредено подрачје. Истата се разликува како меѓу државите така и меѓу урбаните и руралните подрачја во рамките на една држава. Телефонската густина има значајна корелација со БНП по жител на даденото подрачје. Таа се користи и како индикатор на куповната моќ на средната класа на државата или подрачјето.
Одредување на телефонската густина
Првично телефонската густина се пресметувала како број на фиксни телефонски линии на сто жители. Но со растечкиот број на земји кои регистрирале повеќе мобилни од фиксни претплатници, овој метод станал помалку значаен. Како алтернатива била предложена „мобилна телефонска густина “ како број на мобилни претплатници на сто жители. Од друга страна овој метод бил неповолен за земјите кои имале добро развиена фиксна телефонска мрежа и за оние кои сè уште имале слабо развиена мобилна мрежа, па Меѓународната унија за телекомуникации предложила воведување на „делотворна телегустина“ која била дефинирана како фиксни или мобилни претплатници на сто жители – повисокиот број.
Фиксните телефонски линии на сто жители се добиваат кога бројот на фиксни телефонски линии се подели со вкупното население и се помножи со 100. Во фиксни телефонски линии спаѓаат сите линии на кои им е доделен телефонски број од телефонската нумерација на фиксната мрежа, без разлика на технологијата преку која истиот е реализиран (бакарна парица, оптика, безжична врска). Од своја страна пак една ДМИУ линија може да има повеќе говорни канали, заради што МУТ препорачал дека сите земји треба да ја достават методологијата на пресметка за да може да се обезбеди споредба.
Мобилните претплатници на сто жители се добиваат кога бројот на мобилни претплатници се подели со вкупното население и се помножи со 100. При оваа пресметка се вклучуваат и постпејд и припејд корисниците. Корисниците кои биле неактивни во последните три месеци не се вклучени во пресметката.
Хебрејски јазици
Хебрејски јазици се група на јазици што се тесно поврзани со хебрејскиот јазик. Јазиците се зборуваат или се зборувале на Блискиот Исток, воглавном околу Израел, Палестина, Јордан и Сирија. Во оваа група на јазици спаѓаат:
Франциско Пизаро
Франциско Пизаро (шпански: Francisco Pizarro González, 1st Marqués de los Atabillos) бил шпански конквистадор, освојувач на империјата на Инките и основач на Лима, денешниот главен град на Перу. Роден е во Трухиљо во Шпанија. Во 1502 година заминува кон новите земји со цел да си ја проба среќата. Некое време живее на островот Hispaniola (денешен Хаити и Доминиканската Република) потоа се приклучува на колонијата Дариен во Панама. Околу 1520 година во Панама пристигнале гласини за некоја земја на југот која била богата со злато и сребро. Во 1522 година била пратена првата експедиција на југ кон инките, а неа ја предводел Паскуал де Андагоља. Оваа земја го заитересирала Пизаро кој формирал своја експедизција и отпловил кој југ.
Прва експедиција
Од Панама отпловил на 13 септенври 1524 година, со 80 луѓе и 40 коњи. Оваа експедиција завршила со неуспех бидејќи допатувал само до Колумбија, каде не можел да го снабди екипажот со доволно храна, поради тоа тој одлучил да се врати во Панама.
Втора експедиција
Две години по првата експедиција Пизаро формирал нова и се упатил кон југ. На почетокот не му било дозволувано да отпатува но успеал да го убеди гувернерот на Панама. Од Панама Пизаро отпатувал со 160 луѓе и неколку коњи. Пристигнал до реката Сан Хуан многу појужно од првиот пат. Тука се разделил со Алмагро. Пизаро продолжил да го испитува брегот а додека Алмагро отпатувал кон Панама во потрага по повеќе луѓе. Истражувајќи забележал сплав на некој индијанец полн со ткаенини и злато, и го заробил сплавот. Пловејќи сè повеќе на југ на брегот забележувал сè повеќе индијанци, поради несигурноста не го напуштал бродот.
Во меѓу време во Панама го смениле гувернерот. Новиот гувернер на Алмагро не му одобрувал ново патување и му наредил на Хуан Тафур да го врати Пизаро во Панама. Пизаро ја одбива таа наредбата и со 13 свои војници 6 месеци престојува во Перу каде гостопримливо бил примен од доморотците. По некое време Пизаро се вратил во Панама повторно да го замоли гувернерот да му даде одобрение за поход кон новата земја на југ. Гувернерот го одбил тоа барање и Пизаро се упатил кон Шпанија да го замоли кралот да му одобри истражување и освојување на новата земја. Кралот му го одобрил тоа и Пизаро се упатил кон таа земја.
Освојувањето на Земјата на Инките
Во 1532 година Пизаро се истоварил на брегот на Еквадор каде собрал голема количина на злато. Тука се судрил со доморотците во таа битка загинале 3 шпанци и 400 доморотци. Од таму се упатил кон внатрешноста на земјата. При неговото навлегување во новата земја се сретнал со Атахуалпа (цар на Инките) и му наредил да се предаде. Откако овој не се предал Пизаро го нападнал и го заробил. Од Атахуалпа добил големо богатство и покрај тоа што му ветил дека ќе го пушти тој го убил. По освојувањето на Куско му пишал на кралот дека ја освоил земјата на Инките. Во 1535 година во земјата на Инките го основал градот Лима кој денес претставува главен град на Перу. Во 1541 година Пизаро бил убиен од страна на поддржувачите на Диего Алмагро II.
Скурџа
Опис
Ова е планински комплекс во западниот дел на Гребенско, крај границата со Јанинско во Епир. Дел е од венецот Северен Пинд. На север е одвоена од планината Таљар со седлото Какаранџа (1.220 м) и спротивните реки Жужелска и Венетик, додека пак на југ е одделена од планинскиот комплекс Василица с со седлото/превојот Мнима (1.550 м). Од комплексот Смолика на запад е одделена со превој (1.520 м) низ кој минува патот за Самарина, а на исток стасува дури до Венетик.
Карпите се сочинети од офиолити и флиш.
До врвот се стасува преку превојот (1.520 м) за околу час и половина.
Дипонов модел
Дипонов модел (DuPont analysis) — систем на анализа со чија помош можат да се откријат и следат причинско-последичните врски што постојат помеѓу одделните финансиски показатели и тоа, почнувајќи од оние што се однесуваат на конечниот финансиски резултат, па потоа одејќи наназад, сѐ до самите елементи на финансиските извештаи. . Овој метод за мерење на финансиските перформанси на компаниите е создаден од американската компанија „Дипон“ во 1919 година.
Принос на вкупните средства
или
(1.2) :
Александар Белов
Александар Белов е име и презиме кое е често во Македонија, Бугарија и Русија. Познати личности со ова име и презиме се:
Дипонов модел
Принос на вкупните средства
каде: Расчленувањето на показателот на приносот на вкупните средства преку двете компоненти - нето профитна маржа и обрт на вкупните средства (формула 1.2) е наједноставната форма на овој модел. Вака расчленетиот показател на принос на средствата може да покаже на што се должат неговите промени. Под претпоставка дека показателот на принос на средства на една компанија низ годините пораснал, расчленувањето ќе ни каже дали растот на приносот на средствата бил заради зголемување на профитната маргина или заради зголемување на обртот на средствата во компанијата.
Принос на капиталот
Приносот на капиталот (англиски: Return on equity - ROE) може да се раздели на три компоненти, на истиот начин на којшто приносот на вкупните средства се дели на две компоненти. Дипоновата анализа покажува дека показателот за приносот на сопствениот капитал е под влијание на три фактори:
Основната равенка за пресметка на приносот на сопствениот капитал е:
(1.3) :
односно,
(1.4) :
Доколку приносот на сопствениот капитал го изразиме преку нето профитната маржа, обртот на вкупните средства и мултипликаторот на капиталот, равенката ќе го добие следниот облик:
(1.5) :
каде:
Доколку го расчленуваме понатаму приносот на сопствениот капитал, ќе се добие петточлениот Дипонов модел, во следниов облик:
(1.6) :
Дипоновата анализа може да се употребува за динамичка анализа на перформансите на компанијата низ годините, но и за статичка анализа, каде перформансите на компанијата се споредуваат со перформансите на други слични компании од истата индустрија или со индустрискиот просек.
Културно наследство на Македонија во Општина Крушево
Ова е список на објекти прогласени за културно наследство на Македонија на подрачјето на Општина Крушево според евиденцијата во Регистарот на културно наследство на Управата за заштита на културното наследство на Македонија (УЗКН).
NGC 5999
NGC 5999 — расеано ѕвездено јато во соѕвездието Рамнило, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 5999 се споменува и како OCL 946, ESO 178-SC1.
Откривање
Објектот е откриен на 8 мај 1826 година од страна на Џејмс Данлоп, со помош на рефлекторски телескоп, чијашто леќа имала пречник од 9 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 52 м 8,5 с, а неговата деклинација, односно висината на лакот на тој агол, -56° 28' 22"".
Други поделби
Проучување на NGC 5999 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 432; додека во Каталогот на основни ѕвезди (GSC) е групиран под бројот 8705. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Куп на шампиони 1964/65
Куп на шампиони 1964/65 — 10-то издание на Купот на шампионите, најсилното европско клупско фудбалско натпреварување. Финалето е одиграно на 27 мај 1965 година на стадионот Сан Сиро во Милано, каде Интер Милано со резултат 1:0 ја победил Бенфика. Ова била втората по ред сезона во која Интер го освоил трофејот.
Италија била единствена земја со два претставници, каде што покрај Интер, освојувач на Купот од претходната сезона, се натпреварувала и Болоња, како првак на Италија.
Квалификации
Забелешка: Интер Милано како бранител на титулата директно се пласирал во првото коло.
1 Ренџерс ја победил Црвена Ѕвезда со резултат 3:1 во одлучувачкиот натпревар и со тоа се пласирал во првото коло.
2 Андерлехт се пласирал во првото коло со фрлање на паричка, по одигрувањето на одлучувачкиот натпревар со Болоња кој завршил 0:0.
3 Дукла Прага се пласирала во првото коло со фрлање на паричка, по одигрувањето на одлучувачкиот натпревар со Горник кој завршил 0:0.
Четврфинале
1 Ливерпул се пласирал во првото коло со фрлање на паричка, по одигрувањето на одлучувачкиот натпревар со Келн кој завршил 2:2.
Ракометот на Летните олимписки игри 2004
Ракометот на Летните олимписки игри 2004 беше одржан во машка и женска конкуренција со тоа што прелиминарните фази заземаа место во Спортски Павилјон што се наоѓа во Олимпискиот комплекс Фалиро. Натпреварите од четврт-финалето во женска конкуренција се одржаа во Олимписката арена Хелинико каде што подоцна во машка конкуренција се одржа полуфиналето и финалето.
Мажи
Во машка конкуренција се натпреваруваа дванаесет тимови поделени во две групи.
Група A:
Група B:
Жени
Во женска конкуренција се натпреваруваа дванаесет тимови поделени во две групи.
Група A:
Група B:
Кога сите тимови во групата ќе изиграат натпревари меѓу себе во машка и женска конкуренција најдобрите четири тимови од секоја група продолжуваат во четврт-финалето.
NGC 3555
NGC 3555 — леќеста галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3555 се споменува и како CGCG 125-34.
Откривање
Објектот е откриен на 24 август 1883 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 3555 е од видот S0. Видливиот сјај со голо око изнесува 14,7 m, а оној во рамките на интервалот од минималната до максималната честота 15,7 m, додека површинскиот сјај изнесува 12,3 m/лм2. NGC 3555 има привидни димензии од 0,4' х 0,3'.
Астрономски податоци
Објектот е од епохата Ј2000.0. Положбениот агол на објектот е во износ од 15°.
Други поделби
Проучување на NGC 3555 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 33843. Во рамките на атласот на длабокото небо, Уранометрија 2000.00, објектот припаѓа на групата означена со бројот 146; додека во Каталогот на основни ѕвезди (GSC) е групиран под бројот 1436. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1353.
Теквондо
Теквондо (태권도/跆拳道) — корејска боречка вештина и национален спорт во Јужна Кореја. На корејски те значи удар или блокада со ногa, квон е удар или блокада со рака и до е пат, начин или метод, значи теквондо во груб превод значи патот на раката и ногата. Името теквондо може да се најде во најразлични варијанти како на пр. теквон-до, те-квон-до или те квон до, поради историската, филозофска или политичка основа и различноста на организациите. Тоа е комбинација од борбена техника, самоодбрана, спорт, вежба а во некои случаи и медитација и филозофија. Во 1989 година теквондотот стана една од најпопуларните боречки вештини по бројот на луѓе кои го практикуваат. Gyeorugi е вид на спаринг кој е дел од Олимписките игри уште од 2000 година.
Постојат две гранки на вештината теквондо коишто не се целосно меѓусебно поврзани:
Постојат повеќе научни разлики и разлики во техниката помеѓу двата стила и помеѓу двете организации но воглавно оваа вештина става акцент на ударите со нозе изведени од мобилен став користејќи го нивниот дофат и сила. Тренинзите вклучуваат цел систем на блокади, кикови, удари со отворена шака но и фрлања, соборувања и залажувања со замав. Некои од теквондо инструкторите го вклучуваат и користењето на потисни точки познато како jiapsul како и техники за самоодбрана позајмени од други вештини како хапкидо и џудо.
Историја
Најстарата корејска вештина е спој од повеќе борбени стилови за невооружена борба развиени од трите сопернички корејски царства Когурео, Сила у Баекје каде биле подучувани млади луѓе на невооружена борба со цел да развијат сила, брзина и способност за преживување. Најпопуларната техника била субак односно теккиеон како дел од субак-техниката. Оние борци кои покажувале голема, природна способност за борба биле избрани како обучувачи во посебните воени корови наречени Хваранг. Се верувало дека младите луѓе кои поседувале талент за вештини ја имале благодатта да станат едни од најголемите воини. Овие воини биле учени на  научни како и на боречки вештини, учеле филозофија, историја, кодексот на етика и јавање. Нивниот воен тренинг се состоел од обемни програми за користење на оружје како што е мечување и стрелаштво на коњ или на нозе и  подучување на воени тактики и невооружена борба користејќи ја субак техниката. Иако субак е претежно ножна техника, кралството Когурео ја додале и рачната техника во субак вежбите.
Во почетокот на 60-тите години теквондото започнува да се практикува во светски рамки од страна на првите теквондо мастери. Напорите за стандардизација на оваа вештина замреле бидејќи мастерите познати како кванови практикувале различни стилови. Корејската влада барала унифицирање на теквондото во склоп на Здружението Те Су До која подоцна го сменила името во Корејска теквондо асоцијација во 1965 година менувајќи го раководството. Интернационалната Теквон-До Федерација е основана во 1966 основа а Светската теквондо федерација во 1973 година.
Турскиот султан Мехмед V Решад во посета на Битола
Турскиот султан Мехмед V Решад во посета на Битола е филм на браќата Милтон и Јанаки Манаки од 1911 година во времетраење од 16 минути. Филмот е снимен во стандард техника, без звук, во црно бела техника и 35мм филм.
Историска позадина
По победата на Младотурската револуција (1908 година), на местото на Абдул Хамид II, во 1909 година за нов султан бил поставен Мехмед V Решад, кој владеел до 1918 година и бил претпоследен турски султан. Во 1911 година Мехмед V Решад тргнал во посета на најоддалечените европски краеви на своето царство и при оваа своја обиколка ги посетил Солун и Битола. Браќата Манаки успеале да издејствуваат специјална дозвола за да го придружуваат и снимаат султанот за време на неговиот престој, реализирајќи две импозантни филмски целини за неговите посети на Солун и Битола.
Теквондо
Особености
Теквондото е препознатливо по ударите со нога а таа техника го одделува од другите боречки вештини како што е каратето и кунг-футо. Главниот принцип е дека ногата е најјакото и најдолго човечко оружје кое постои во боречките вештини а ударите со нога го имаат најголемиот потенцијал да извршат силен удар или пак да го спречат. Од историска гледна точка корејците го имале мислењето дека рацете се премногу драгоцени за човекот за да ги користи за борба. Како боречка вештина теквондото е популарно меѓу луѓето од секоја возраст и пол. Тоа развива сила, брзина, рамнотежа, флексибилност и издржливост. Како пример за спојот на менталното и физичкото е кршењето на даски, цигли или керамички плочи за кои е потребна физичка подготвеност и концентрација за насочување на силата кон едно нешто. Еден теквондо ученик на тренингот носи униформа наречена добок во бела или црна боја (а денес може да се сретнат во секакви бои) со појас околу половината. Има три главни модели кога станува збор за добок униформата поврзани со носењето на горниот дел: првиот модел е во типичен азиски стил на облекување со преклоп, горен дел со V израз кој е особено препознатлив за оние кои ги практикуваат стандардите на СТФ и моделот на јакна со вертикално затворање препознатлив за оние од ИТФ. Бојата на појасот главно го претставува рангот на ученикот а тоа значи колку е потемна бојата толку е повисок рангот. Школата каде се вежбаат техниките е наречена до-јанг. Главниот мастер на школата е наречен гван-јанг-ним. Вториот главен мастер е са-беом-ним, инструкторите се гуо-сан-ним. Асистентот на инструктороте наречен јо-гуо-ним. Традиционално се вежба бос но постојат и специјални патики кои можат да се носат при вежбањето. Иако секоја вежбачка школа е различна, ученикот е дел од следните дисциплини:
Турскиот султан Мехмед V Решад во посета на Битола
Кратка содржина
Вториот дел од документарниот филмски запис за посетата на претпоследниот турски султан Мехмед V Решад, браќата Манаки го реализирале при неговата посета во Битола. Филмот започнува со секвенцата на пристигнувањето на султанот на железничката станица во Битола и неговото заминување кон зградата на општината каде престојувал за време на неговата посета на Битола.
Теквондо
Организации
Двата најпознати системи на техники во теквондо се наречени по нивните соодветни организации WTF World Taekwondo Federation и ITF International Taekwon-Do Federation.
Турскиот султан Мехмед V Решад во посета на Битола
Кратка содржина
Следува долга секвенца од парадата која се одвивала пред султанот, пред зградата на општината, во која учествувале припадници на сите народи и верски заедници во Отоманското Царство, како и претставници на сите општествено-политички, воени и верски структури. Биле застапени сите возрасти - деца од најмлада возраст до постари мажи и жени.
Р’мби
Р‘мби (или без дијалектна носовка: Р’би или Роби; Λαιμός, Лемос; до 1926 Ράμπη, Рамби ) — село во Преспанско, Егејска Македонија, денес во општината Преспа на Леринскиот округ во областа Западна Македонија, Грција. Населението брои 185 жители (2011). Македонците се сочинуваат многу големо мнозинство од населението.
Географија
Селото е сместено во областа Голема Преспа, западно од с. Герман, недалеку од границата со Р. Македонија. Лежи околу 3 км источно од Големото Преспанско Езеро, во подножјето на планината Бела Вода. Низ селото минува Стара Река, која извира од Пелистер и по 10 км се влева во Преспанското Езеро.
Топонимија
Подолу погледајте го опширниот список на топонимите во Р’мби.
Турскиот султан Мехмед V Решад во посета на Битола
Кратка содржина
Освен оваа парада пред султанот, во филмот се забележани и неколку негови парадни прошетки низ улиците на Битола, како и патот до и престојот на излетничкото место крај Битола - Тумбе Кафе. Филмот завршува со заминување на султанот од железничката станица во Битола.
Р’мби
Во Отоманското Царство
Црквата „Сретение Господово“ во селото е зградена во XVI век и прогласена за споменик на културата. Храмот „Св. Петка“ е од XIX век, и исто така има статус на заштитен споменик.
Во постаро време селото било чисто македонско, но подоцна во него се доселиле мал број Албанци муслимани. Кон крајот на XIX век Р’мби е заведено како македонско-албанско село. Во „Етнографија на вилаетите Адријанопол, Монастир и Салоника“ се вели дека во 1873 г. Рамна било село во Ресенската каза со 48 домаќинства од 90 жители муслимани и 58 Македонци.
Според статистиката на Васил К’нчов („Македонија. Етнографија и статистика“) во 1900 г. во Р’мби живееле 196 Македонци и 100 Арнаути. По Илинденското востание, во почетокот на 1904 г. целото село потпаднало под врховенството на Бугарската егзархија. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во Р’мби живееле 256 Македонци под егзархијата и 156 Албанци. Црквата „Св. Петка“ е изградена во 1896 г. врз темелите на старата црква, а во околината на селото има рушевини од други стари цркви.
Жителите на Р’мби зеле активно учество во борбата на Македонската револуционерна организација против турската власт, како и во Илинденското востание. На 12 септември 1903 г. селото е запалено од турската војска и убиени се 6 лица. Во податокот за овој период, Боривое Милоевиќ го завел Р’мби како чисто македонско село со 50 куќи, иако познато е дека имало и 8 албански семејства кои живееле во соседното маало Бостанџиовци.
Во Грција
Со Букурешкиот договор во 1913 г. селото е припоено кон Грција, кога е попишано како мешана населба со 447 жители, кои во 1920 г. станале 555. Во 1924 г. албанското население се иселило во Албанија, а во Р’мби се доведени 27 грчки дојденци (8 семејства) од Кавказ, но и пет македонски семејства од Леска и едно од Пустец во Мала Преспа од албанска страна. Во 1928 г. селото е заведено како етнички мешано со 547 жители, од кои 99 лица (23 семејства) биле грчки доселеници.
Во 1925 г. крај патот за Медово е изградена црквата „Св. Никола“. Во 1926 г. селото е преименувано во Лемос, што во превод значи „шија“ или „грло“. Во 1940 г. населението нараснало на 738 жители, меѓи кои Македонците биле апсолутно мнозинство. Помеѓу двете светски војни 93 лица од Р’мби се иселиле во прекуокеанските земји, а некои ги повлекле и семејствата.
Во 1949 г. селото значајно настрадало од монархистичките операции во Грчката граѓанска војна, по што од него се иселиле 87 македонски семејства, од кои 43 пребегале во Р. Македонија, а уште 44 во источноевропските земји. На нивно место властите доселиле 20 семејства погрчени Власи од Епир. Така, во Р’мби останале околу 50 македонски семејства. Така, во 1951 г. селото имало 466 жители, намалувајќи се на 427 во 1961 г. Во текот на следното десетлетие отпочнало масовно иселување во прекуокеанските земји и во поголемите градови, па во 1971 г. населението опаднало на 286 лица. Во 1981 г. Р’мби имало 251, а во 1991 г. — 250 жители. Во 2001 г. населението пораснало на 299 жители, за да се смали на 185 лица во 2011 г.
Во испитувањето од 1993 г. се вели дека „словенојазично-дојденско“, и дека македонскиот јазик во него е зачуван на средно ниво.
Список на топоними
Ова е список на позначајните топоними во Р’би и околината: :
Стопанство
Селото се смета за прилично богато. Главни производи се житото, гравот, компирот и други култури. Доста застапено е и сточарството.
Теквондо
Организации
Светската теквондо организација е основана во 1973 година и влече корени од Корејската теквондо асоцијација.КТА е основана во 1972 година со центар во Дојанг, Јужна Кореја а по само неколку месеци името се менува во Кукивон. Следната година се формира Светската теквондо федерација. Меѓународниот олимписки комитет ја признава СТФ и теквондо спарингот во 1980 година. Иако термините СТФ и Кукивон често се заменуваат еден со друг по грешка, Кукивон е всушност потполно друга организација која тренира и сертифицира инструктори и официјално го доделува степенот дан и пум со сертификат во светски рамки. Кукивон (Светски теквондо штаб) има свое официјално седиште со административни канцеларии во Сеул, Јужна Кореја. СТФ е светски натпреварувачки комитет и технички не спаѓа во нов стил или систем на оваа вештина. ИТФ е основана во 1966 година од страна на Чои Хонг Хи како фракција на КТА. По смртта на Чои во 2002 година по непрекината расправа ИТФ се дели на три групи и сите тврдат дека се оригиналот. Овие три тела се приватни организации, две од нив се сместено во Австрија и едно во Канада. Неофицијалниот тренинг штаб на ИТФ се наоѓа во Теквондо палатата во Пјонгјанг, Северна Кореја и е оформен во 1990 година. Постојат и други организации како што е Унијата на светско традиционално теквондо, Американската теквондо асоцијација кои го практикуваат сонгам стилот и Ри теквон-до практикувајќи го воениот стил на борба. Настаните и натпреварите од овие организации се затворени за другите теквондо практикувачи. Меѓутоа СТФ е отворена за сите оние кои сакаат да учествуваат во настаните и натпреварите кои таа ги организира но под услов учесникот да биде член на СТФ преку националната асоцијација на нејзината или неговата нација. Најголемата разлика на овие организации е во техниката, формите кои се изучуваат и претставуваат збир на движења кои го демонстрираат познавањето на ставот, држењето и техниката како и правилата за спаринг за натпревар и теквондо филозофијата.
Роџер Санчез
Роџер Санчез (англиски: Roger Sanchez, 1 јуни 1967) е американски диџеј и производител. Тој добил награда за "Hella Good" од No Doubt во 2003 година, исто така тој е најдобро познат по оваа песна. Тој четири пати е награден од страна на DJ Awards, како победник на „Најдобар хаус диџеј“ во 1999, 2002, 2004 и 2007 година, тој вкупно добил дванаесет номинации. Ја освоил првата Меѓународна танцова музичка награда за најдобар фид во 2007 и добил 8 номинации за IDMA за најдобар американски диџеј (2003-2010).
Музичка кариера
Санчез почнал да пушта музика во ноќните клубови во Њујорк, а подоцна и во целиот свет. Заедно со колегите од Њујорк, Ерик Морило, Дејвид Моралес и Дани Тенгалија, Санчез станал познат во европскиот клупски круг, особено на шпанскиот остров Ибица.
Санчез има постигнато бројни хитови во европските и светските листи со своја сопствена музика и ремикси што ги создал за низа ѕвезди, вклучувајќи ги Дијана Рос, Кајли Миног, Дафт Панк, Мадона, Ноу Даут и Марун 5. Во 2003 година, ја освоил својата прва награда за најдобар ремикс за неговиот ремикс на "Hella Good". Тој е домаќин на неделната онлајн радио-серија наречена "Испушти се себеси", со 15 милиони слушатели ширум светот. Заедно со радио емисијата, Санчез е домаќин на двонеделен поткаст, дистрибуиран на меѓународно ниво.
Теквондо
Организации
Во прилог на овие организации оригиналните школи наречени кван кои првично ја формирале организацијата а со тек на време прераснале во Кукивон продолжиле да постојат со независно братско членство на организациите поддржувајќи ја СТФ и Кукивон. Официјалниот начин на работа на старите кван школи е истиот како и на Кукивон. Кван школите функционираат како канал за издавање на сертифицикатите на дан и пум (ранг за црн појас) од страна на Кукивон.
Роџер Санчез
Музичка кариера
Роџер е исто така основач на сопствената етикета во 2002 година, Стелт Рекордс. Годишно, Санчез се занимава со серија компилациски албуми наречени Release yourself, кои се познати по нивната мешавина на длабоки, латински, племенски и технолошки звуци.
Теквондо
Ранг, појаси и промоција
Теквондо ранговите се поделени на јуниори и сениори односно на ученици и инструктори. Отсекот на ученици се дели на десет нивоа или рангови а ученикот се именува геуп. Ранговите на учениците се препознаваат по појасите во различни бои и во зависност од школата овие рангови се наречени обоени појаси. Рангот на геуп ученикот може да биде означен со знаци на појасот. Учениците почетници го имаат 10от ранг или бел појас па се усовршуваат до првиот ранг односно црн појас.
Сениорскиот дел е поделен на девет нивоа наречени дан односно на 9 степена по земањето на црниот појас. Рангирањето на црниот појас заочнува од прв дан продолжува со втор, трет итн. Степенот на црниот појас се означува на појасот со бројка, линија или други начини. Напредувањето на геуп ученикот се должи на неговата посветеност и во зависност од тоа се менува појасот на секои 2 3 4 5 месеци. Геуп учениците ги учат основните техники а потоа напредуваат сè додека не стигнат до првиот дан. Постарите односно потрадиционалните школи го имаат принципот на подолго вежбање пред земање на рангот за разлика од новите школи каде за побрзо време се крева и рангот на геуп ученикот. За разлика од тоа напредувањето од еден дан во друг може потрае и години, односно главното правило гласи дека полагањето на еден дан во друг треба да биде согласно со времето за кое се спремал мастерот за претходниот ранг.На пример за полагање на трети дан може да не биде дозволено после само 4 години од полагањето за претходниот дан. Некои од организациите ја ограничуваат и возраста за полагање на повисоки рангови па на помладите нема да им биде доделен ранг сè додека не достигнат определена возраст. Црните појаси носат и соодветни називи како на пр. инструктор по теквондо, мастер по теквондо итн. но организациите имаат различни правила и стандарди во врска со ранговите и називите. Едно правило во една организација може да не биде правило и за друга, тие си имаат различни системи и начини на работа.Доделувањето на дан може да биде различно кај организациите на пр. достигнување на дан во една организација е премногу кратко односно долга за друга организација. Во ИТФ инструкторите се оние кои имаат ранг од 1 до 3 дан наречени бусабум (асистент инструктор) а оние со ранг од 4 до 6 ранг се наречени сабум (инструктори) од 7 и 8 дан се сахум односно мастери а тие со највисок 9 ранг се гранд мастери или сасеонг. Овој систем на работа не мора да значи дека важи за другите теквондо организации.
Роџер Санчез
Дела
)
Теквондо
Филозофија
Бидејќи теквондото е развивано во 7 различни кванови постојат и 7 различини толкувања на теквондо филозофијата. На пример главниот принцип по кој се водат учениците во ИТФ и претставува заклетва за нив се речениците  :,,Јас ќе бидам шампионот на правдата  и слободата‘‘ и ,,Јас ќе изградам подобар и мирен свет‘‘
Роџер Санчез
DJ ранк листа
DJ листата има околу 1 милион членови кои ги оценуваат диџеите во различни жанрови на EDM, ова се статистичките податоци за DJ листата од 6 ноември 2015 година.
DJ Rankings глобалните листи за DJ ги пресметуваат според напреден алгоритам, составен за да даде точен, независен и фер ранг на сите диџеи во кои ги разгледува следните критериуми за диџеи. Медиумско присуство, податоци за табели од музички изданија и ремикси, Airplay податоци од радио станици.
Теквондо
Натпревари
Теквондо натпреварите обично вклучуваат спаринг, кршење даски, форми и самоодбрана (hosinsul). Во рамки на олимписките натпревари еднинствена категорија во која се натпреварува е спарингот (според правилата на СТФ). Постојат дви типа на спаринг во однос на натпреварите првиот тип е со лесен контакт каде што по земањето на бод се стопира мерачот на време и вториот е олимписки каде ударите се во фул контакт и мерењето на времето продолжува по бодувањето.
Светска теквондо федерација
Светската теквондо федерација ги постави олимписките правила за натпреварувањата. Фул контакт спарингот се одвива помеѓу двајца натпреварувачи во простор од 8 метри квадратни. Победник е оној со најмногу бодови односно удари а доколку едниот натпреварувач не може да ја продолжи борбата другиот е победник. Во еден меч има три рунди со по една минута одмор помеѓу рундите. Во однос на возраста има две категории првата е од 14 до 17 години а втората над 18 години.
Правилата се такви што доколку се изведат прецизни и моќни удари при борбата се поклонуваат бодови. Дозволени се удари со нозе (ударот треба да биде изведен со стапалото) и удари со раце (ударот треба да биде изведен со затворена шака). Во повеќето натпревари бодовите се бројат од страна на тројца судии користејќи електронски направи каде се запишуваат бодовите. Во некои првокласни натпревари се користат и електронски оклопи со вметната електронска опрема преку која се бројат зададените удари односно бодови. Со тоа се ограничуваат судиите на броење бодови за удари зададени во главата. Некои луѓе веруваат дека овој електронски систем на сметање на бодовите ќе помогне да се намалат котроверзностите поврзани со судиите но сепак оваа нова технологија не е сè уште универзално прифатена. Ваквото бодување започна во 2009 година, поточно со задавање на удар на оклопот (во пределот каде при удар се даваат бодови) наречен хогу се дава еден бод, ако удар во хогу на кој натпреварувачот задава удар со свртен грб или ударот вклучува целосно вртење на телото се дава плус еден дополнителен бод, удар во главата се бодува 3 бода, а од октомври 2010 година ако се направи блокада со ногата за да се спречи овој удар се бодува со плус еден бод. Удари со рака во главата не се дозволени. Од март 2010 година се додаде ново правило кое гласи: ако се нокаутира противникот не се даваат бодови. Судиите имаат дозвола за давање на казни секогаш кога ќе се прекрши некое правило како на пр. задавање удари на недозволени места на телото најчесто нозете и вратот. При давање на казна се одземаат пола или цел бод. Ако бројот на бодовите не претставува цел број тогаш се запишува најблискиот цел број и се смета како вкупен број на бодови. На крајот од трите рунди натпреварувачот со најмногу бодови е победник. Во случај на нерешен резултат се продолжува со последна, четврта, решавачка рунда наречена Golden Point и се одвива по едноминутен одмор од третата рунда а така се одлучува кој ќе биде победникот. Во оваа рунда првиот кој ќе изведе чист бод го добива мечот. Доколку не се изведе ниту еден бод во оваа рунда официјалните судии решаваат кој ќе биде победникот.
Сè до 2008 година правилата гласеа : ако еден од натпреварувачите е во предност со 7 бода пред другиот или достигне 12 бода тогаш тој е веднаш прогласен за победник. Овие правила се укинати од страна на СТФ на почетокот на 2009 година. Во октомври 2010 година СТФ претстави нови правила на бодување. Новото правило е ако едниот натпреварувач е со 12 бода предност пред другиот на крајот на втората рунда или достигне 12 бода предност во третата рунда тогаш мечот се прекинува и се прогласува победникот.
Интернационална теквондо федерација
Правилата на Интенационалната теквондо федерација се слични на правилата на Светската теквондо федерација но се разликуваат во одредени аспекти Удари во главата со раце и нозе се дозволени Бодовниот систем е следен:
Последователниот бодовен систен на ИТФ се употребува на натпревари каде учесниците продолжуваат со борбата по постигнување на бод. Фул-форс удари се дозволени а нокаут резултира со победа иако овие правила се разликуваат во организациите. На крајот од двеминутна борба (или друго ограничено време) натпреварувачот со најмногу бодови се прогласува за победник. На ИТФ турнирите постојат и изведби на форми, кршење на даски и специјални техники каде натпреварувачите кршат даски со удари во скок ).
Други организации
Американската Аматерска Атлетска Унија ААУ организира слични натпревари но со различни видови на опрема и фокусари.
Покрај СТФ и ИТФ големи теквондо турнири се организираат на:
Безбедност
Иако борците на натпреварите се соочуваат со ризик од повреди сепак повеќето од повредите се мали. Една анализа од 2009 година пријави дека во просек 8 % од учесниците по турнир заработуваат повреда. Пол, возраст или степенот на подготвеност не играат улога во процентот на повредите. Најчесто повредите се во пределот на нозете а модринки се најчестиот на типот на повреди.
Повредите се случуваат доколку ученикот е научен на блокирање на формалниот начин па дури и во спаринг. Ако се земе предвид брзината на ударот, времето на реакција и времето за делотворен блок тогаш е многу тешко да се изведат блокади при удар. Многу теквондо школи ги учат учениците на блокади и избегнување на удари со скокови во страна.
Корејски команди
Во теквондото за задавање на команди најчесто се користи корејскиот јазик. Броење на корејски се употребува при задавање на команда или почеток на удар. Учениците при вежбањето бројат на корејски и при тестирањето за појас се испрашуваат за значењето на одредени зборови кои се користат на тренингот. Овие зборови се користат за време на вежбањето во школите ширум светот а изговорот може да биде различен.
Архитектура на Турција
Архитектура на Турција или Турска архитектура во републиканскиот период — архитектурата што се однесува на територијата на денешна Турција од основањето на републиката во 1923 година до денес. Во првите години од републиката, турската архитектура била под влијание на селџучката архитектура и отоманската архитектура, особено за време на Првото национално архитектонско движење (исто така, наречено Турско неокласично архитектурно движење). Сепак, почнувајќи од 1930-тите, архитектонските стилови почнале да се разликуваат од традиционалната архитектура, како резултат на зголемениот број странски архитекти кои биле поканети да работат во земјата, претежно од Германија и Австрија. Втората светска војна бил период на изолација, за време на кој се појавило Второто национално архитектонско движење. Слично како фашистичката архитектура, движењето имало за цел да создаде модерна, но националистичка архитектура.
Почнувајќи од 1950-тите, изолацијата од остатокот на светот започнала да се намалува, што им овозможило на турските архитекти да експериментираат со нови стилови и да станат инспирирани од нивните колеги во остатокот од светот. Сепак, тие во голема мерка биле ограничени од недостаток на технолошка инфраструктура или недоволни финансиски ресурси до 1980-тите. Потоа, либерализацијата на економијата и придвижувањето кон раст предводена од извозот го отворил патот да приватниот сектор стане водечко влијание врз архитектурата во Турција.
1920-ти до почетокот на 1930-тите: Прво национално архитектонско движење
Првото национално архитектонско движење (турски:Birinci Ulusal Mimarlık Akımı) било архитектонско движење, предводено од турските архитекти Ведат Тек (1873-1942) и Мимар Кемаледин Беј (1870-1927). Следбениците на движењето сакале да создадат нова и „национална“ архитектура, која ќе се заснова на мотиви од селџучката и отоманската архитектура. Движењето било наречено и Турска неокласичка архитектура или Национална архитектонска ренесанса. Други истакнати следбеници на ова движење биле Ариф Хикмет Којуноглу (1888–1982) и Џулио Монгери (1873–1953). Забележителни згради од оваа ера се Главната пошта во Истанбул (1905–1909), Апартмани Тејаре (1919–1922), Истанбулскиот 4-ти Вакаф Хан (1911–1926), Државен музеј за уметност и скулптури (1927–1930) ), Етнографски музеј во Анкара (1925-1928), џамијата Бебек, и џамија Камер Хатун.
1930-тите до 1950-тите години: Модернизмот и влијанието на странските архитекти
Резиденцијата во Флорија, во стил на Баухаус, (1935) и Централната станица во Анкара во стилот „ ар Деко “ (1937) се меѓу најзначајните примери на оваа ера. Бидејќи немало доволно архитекти во Турција до 1950-тите, разни архитекти биле поканети од Германија, Австрија, Швајцарија и Франција, со цел да управуваат со брзата градба на новата престолнина Анкара. Околу 40 архитекти и урбанисти планирале и надгледувале разни проекти (претежно во Анкара и во помала мера во Истанбул и Измир) помеѓу 1924 и 1942 година. Меѓу нив биле Гудрун Баудиш, Рудолф Белинг, Пол Бонац, Ернст Арнолд Егли, Мартин Елсаесер, Антон Ханак, Франц Хилингер, Клеменс Холцмејстер, Анри Прост, Паоло Виети-Виоли, Вернер Исел, Херман Јансен, Теодор Јост, Хајнрих Крипел, Карл Кристоф Лучер, Роберт Оерли, Бернхард Пфау, Бруно Таут и Јозеф Торак.
Избрани примери на згради од оваа ера се Резиденцијата во Флорија (1935) дизајнирана од Сејфи Аркан ; железничката станица во Анкара во ар еко стил (1937) дизајнирана од Шекип Акалин ; зградата на Врховниот суд (1933–35) дизајнирана од Клеменс Холцмајстер ; зграда на Факултетот за јазици, историја и географија (1937) на Универзитетот во Анкара дизајниран од Бруно Таут ; и зградата на Големото национално собрание на Турција (1938–63) дизајниран од Клеменс Холцмеистер.
Второто национално архитектонско движење
Инспирирани од дизајнерските одлики на фашистичката архитектура во Италија и нацистичката архитектура во Германија, кои барале модерно толкување на неокласичката архитектура (т.е. архитектурата во модерен стил на Римското Царство, според нивните идеологии), постоел тренд кон создавање на нова национална архитектурата во Турција околу 1940-тите. Движењето било наречено Второто национално архитектонско движење ( турски : inckinci Ulusal Mimarlık Akımı ). Големиот број странски архитекти вработени во Турција во овој период (особено од Германија и Австрија ) биле главен фактор во воведувањето на овие архитектонски движења и нивните стилски одлики. Пионери на движењето во Турција биле Седад Хаки Елдем и Емин Онат. За да го води ова движење, Седад Хаки Елдем, кој бил професор, одржал национални семинари за архитектура на Универзитетот за ликовни уметности „Мимар Синан“, фокусирајќи се на традиционалните турски стилови на куќи.
Слично на нивните современи еквиваленти во Италија и Германија, владините згради од ваков стил во Анкара и Истанбул имале типично големи пропорции (високи тавани, високи прозорци, итн.) сè со цел да остават впечаток јај државните органи. Некои од нив имале и монументални дизајни на фасадите кои потсетуваат на неокласичката архитектура ; но со посовремени и обични правоаголни форми, симетрија, едноставност и општ недостаток на украсност.
Главен штаб на Народноослободителната војска и партизанските одреди на Македонија
Главниот штаб на Народноослободителната војска и партизанските одреди на Македонија (Главен штаб на НОВ и ПОМ) ― највисоко и главно командно тело на македонскиот народ во Вардарскиот дел на Македонија во текот на народно-ослободителната борба на Македонија.
Архитектура на Турција
Второто национално архитектонско движење
Некои од зградите поврзани со овој стил се Оперската куќа во Анкара дизајнирана од Шевки Балмумџу (1933–34) и реновирана од Пол Бонац (1946–47); зграда на Генералниот штаб на ТЦДД дизајнирана од Бедри Учар во 1938 година; Универзитет во Истанбул, Научен факултет и згради на литературен факултет (1944-52); Антикабир (1944-1953); седиштето на  Истанбулското радио (1945–49); џамијата Шишли (1945–49); и Меморијалот центар на мачениците во Чанаккале (1954–60). Движењето било особено влијателно помеѓу 1935 и 1950 година. Од 1950-тите, влијанието на овој стил започнал да се намалува заради следниот бран на влијанија, особено Меѓународниот стил и рационализам.
Главен штаб на Народноослободителната војска и партизанските одреди на Македонија
Воена комисија
Седиштето му било во Скопје и тоа се равило постепено. Од крајот на јуни 1941 година, дејствувал како Воена комисија при Покраинскиот комитет на КПМ. Пред формирањето на ГШ, оружената борба ја раководеле: Воена комисија – Методија Шаторов-Шарло, Коце Стојановски - Металец, Бранислав Шикиќ-Бруно, Љубомир Лековиќ- Горски, Илија Јакимовски и Роберт Гајдик.